Et stykke dansk seksualitetshistorie. Sådan blev åbningen af Aalborgs nye sexologiske forskningscenter i dag præsenteret. Centeret bliver det første af sin slags i Danmark - og det vil komme nordjyderne til gavn. Det nye forskningscenter skal blandt andet forske i unges seksualitet, homo- og transseksuelles levevilkår og konsekvenserne af seksuelle overgreb. - Det er en stor dag for alle borgere og patienter i Region Nordjylland. Det er nu markant nemmere at få hjælp til sin seksualitet og eventuelle problemer med denne, siger Birgitte Schantz Lauersen, leder af Sexologisk Forskningscenter, Aalborg Universitetshospital. Seksualiteten er en naturlig del af menneskets hverdag. Derfor er det ifølge forskerne på tide, at Danmark får et forskningscenter på området. Udover tapas og jazz foregik fejringen i Aalborg Universitetshospitals nye Medicinerhus. Her ønskede flere kendte sexologer Aalborg tillykke med deres nye center.

Referat:
Det nye forskningscenter er det første af sin slags.